pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมสรรพากรร่วมกับ 2 สถาบันการเงิน เพิ่มช่องทางให้บริการรับชำระภาษีอากรผ่านเครื่อง EDC
วันจันทร์ที่ 5 กุมภาพันธ์ 2561
กรมสรรพากรร่วมกับ 2 สถาบันการเงิน เพิ่มช่องทางให้บริการรับชําระภาษีอากรผ่านเครื่อง EDC
กรมสรรพากร ร่วมมือกับธนาคารกรุงไทย จํากัด (มหาชน) และธนาคารกสิกรไทย จํากัด (มหาชน)  ในการรับชําระภาษีอากรผ่านเครื่องรับชําระเงินทางอิเล็กทรอนิกส์ (EDC)
กรมสรรพากร ร่วมมือกับธนาคารกรุงไทย จํากัด (มหาชน) และธนาคารกสิกรไทย จํากัด (มหาชน) ในการรับชําระภาษีอากรผ่านเครื่องรับชําระเงินทางอิเล็กทรอนิกส์ (EDC) เพื่อสนับสนุนการพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) ที่จะพัฒนาประเทศไทยไปสู่สังคมไร้เงินสด โดยเป็นการเพิ่มช่องทางการรับชําระเงินของส่วนราชการให้สามารถอํานวยความสะดวกให้แก่ประชาชนได้ทั่วถึงทั้งประเทศ
วันนี้ (5 กุมภาพันธ์ 2561) กรมสรรพากร โดย นางศิริวัลย์ แก้วมูลเนียม รองอธิบดีกรมสรรพากร ได้ร่วมลงนามในบันทึกความตกลงการให้บริการใช้เครื่องรับบัตรอิเล็กทรอนิกส์ในการรับชําระภาษีอากร กับธนาคารกรุงไทย จํากัด (มหาชน) โดย นายอภิชาติ เจริญเรืองเลิศ ผู้ช่วยกรรมการผู้จัดการใหญ่ ผู้บริหารกลุ่ม กลุ่มราชการสัมพันธ์ และธนาคารกสิกรไทย จํากัด (มหาชน) โดย นายอมร สุวจิตตานนท์ ผู้ช่วยกรรมการผู้จัดการ โดยมีผู้บริหารของทั้งสามหน่วยงานร่วมเป็นสักขีพยาน ซึ่งความร่วมมือในครั้งนี้เป็นการยกระดับการให้บริการของหน่วยงานภาครัฐที่มีการรับเงินจากประชาชนโดยธนาคารทั้งสองแห่งให้บริการติดตั้งอุปกรณ์รับชําระเงินทางอิเล็กทรอนิกส์ (เครื่อง EDC) ให้เพียงพอต่อความต้องการในการใช้บริการ
นางศิริวัลย์ แก้วมูลเนียม รองอธิบดีกรมสรรพากร เปิดเผยว่า “ความร่วมมือที่เกิดขึ้นในการดําเนินการติดตั้งเครื่อง EDC เพื่อให้บริการรับชําระภาษีอากรตามโครงการดังกล่าว จะทําให้กรมสรรพากรสามารถขยายการให้บริการรับชําระภาษีด้วยบัตรอิเล็กทรอนิกส์ (บัตรเดบิต บัตรเครดิต และบัตร TAX SMART CARD) ได้ทั่วถึงครอบคลุมทั้งประเทศ จากเดิมที่ผู้เสียภาษีชําระภาษีอากรด้วยบัตรอิเล็กทรอนิกส์ เฉพาะสํานักงานสรรพากรพื้นที่สาขาในเขตกรุงเทพฯ และปริมณฑล ได้เพียงจํานวน 82 แห่งเท่านั้น ซึ่งเป็นความตั้งใจของกรมสรรพากรที่มุ่งมั่นมอบบริการที่ดีเพื่อให้ผู้เสียภาษีได้รับความพึงพอใจได้มากที่สุด”
รัฐบาลไทย-ข่าวทำเนียบรัฐบาล-พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือครอบครัวหญิงสาวกตัญญู เลี้ยงดู พ่อ-แม่พิการ และลูกอีก 3 คน และต้องอาศัยในที่ดินวัด ที่ย่านบางกอกน้อย กรุงเทพฯ
วันจันทร์ที่ 26 มีนาคม 2561
พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือครอบครัวหญิงสาวกตัญญู เลี้ยงดู พ่อ-แม่พิการ และลูกอีก 3 คน และต้องอาศัยในที่ดินวัด ที่ย่านบางกอกน้อย กรุงเทพฯ
พม. โดยศูนย์ช่วยเหลือสังคม สายด่วน 1300 ลงพื้นที่ช่วยเหลือครอบครัวหญิงสาวกตัญญู เลี้ยงดู พ่อ-แม่พิการ และลูกอีก 3 คน และต้องอาศัยในที่ดินวัด ที่ย่านบางกอกน้อย กรุงเทพฯ
วันนี้ (26 มี.ค. 61) เวลา 09.00 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รักษาการแทนปลัด พม.)พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้อง ลงพื้นที่ให้ความช่วยเหลือครอบครัวของหญิงสาวอายุ 24 ปี ไม่ได้ประกอบอาชีพ แต่ต้องรับภาระเลี้ยงดูพ่อ-แม่ที่พิการ รวมทั้งลูก 3 คน โดยทั้ง 7 ชีวิต ต้องอาศัยในบ้านสภาพเก่าทรุดโทรมในที่ดินของวัด ที่ย่านบางกอกน้อย กรุงเทพฯ
จากกรณีหญิงสาวอายุ 24 ปี ต้องรับภาระเลี้ยงดูพ่อวัย 78 ปี ที่พิการทางการเห็น แม่วัย 62 ปี ที่พิการ ทางการได้ยิน และลูกอีก 3 คน ซึ่งลูกชายคนโตวัย 9 ขวบ กําลังศึกษาอยู่ชันประถมศึกษาปีที่ 3 แต่หญิงคนดังกล่าว ไม่สามารถประกอบอาชีพได้ เพราะต้องอยู่ดูแล พ่อ-แม่ ที่พิการ และลูกชายคนเล็กวัยแรกคลอด มีเพียงผู้เป็นสามี ที่ทํางานรับจ้างหารายได้จุนเจือครอบครัว บางวันไม่มีงานจ้าง ต้องอาศัยขอข้าวที่วัดกินเพื่อประทังชีวิต โดยทั้ง 7 ชีวิตอาศัยในบ้านสภาพเก่าทรุดโทรมในพื้นที่บริเวณวัด ย่านริมคลองบางกอกน้อย แขวงอรุณอัมรินทร์ เขตบางกอกน้อย กรุงเทพ นั้น กระทรวง พม. พร้อมเจ้าหน้าที่ศูนย์ช่วยเหลือสังคม สายด่วน 1300 และหน่วยงานที่เกี่ยวข้องในสังกัดกระทรวง พม. ได้แก่ กรมพัฒนาสังคมและสวัสดิการ (พส.) กรมส่งเสริมและพัฒนาคุณภาพชีวิตคนพิการ (พก.) และ กรมกิจการเด็กและเยาวชน (ดย.) ได้ลงพื้นที่เยี่ยมครอบครัวดังกล่าว เพื่อตรวจสอบข้อเท็จจริง และประเมินทางสังคม อีกทั้งเร่งดําเนินการช่วยเหลือในเบื้องต้นตามภารกิจของกระทรวง พม.
ทั้งนี้ หน่วยงานสังกัดกระทรวง พม. ได้ดําเนินการช่วยเหลือครอบครัวหญิงดังกล่าว อาทิ 1) พส. ได้มอบเงินสงเคราะห์ครอบครัวยากจน พร้อมมอบเครื่องอุปโภคบริโภคสําหรับใช้ในชีวิตประจําวัน และประสานอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เพื่อเยี่ยมบ้านและเฝ้าระวังเป็นระยะอย่างต่อเนื่อง 2) ดย. มอบเงินสงเคราะห์เด็กในครอบครัว และเครื่องอุปโภคบริโภคที่จําเป็น และ 3) พก. ให้การช่วยเหลือตาม สิทธิสวัสดิการและการสงเคราะห์ครอบครัว อีกทั้งประสานความร่วมมือไปยังศูนย์บริการสาธารณสุข 30 วัดเจ้าอาม กทม. เพื่อติดตามดูแลและให้คําแนะนําเรื่องการดูแลคนพิการ สําหรับแนวทางการช่วยเหลือในระยะต่อไป หน่วยงานในสังกัดกระทรวง พม. จะร่วมกันหาแนวทางช่วยเหลือดูแลในเรื่องการจัดสวัสดิการสังคมที่เหมาะสมให้กับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง อาทิ การประสานหน่วยงานที่เกี่ยวข้องในการช่วยเหลือดูแล เรื่องการศึกษาของเด็กในระยะยาว และการปรับปรุงสภาพที่อยู่อาศัยให้ถูกสุขลักษณะ มีความมั่นคง และปลอดภัย อีกทั้ง การแนะนําให้คําปรึกษาในเรื่องการส่งเสริมอาชีพและทุนประกอบอาชีพ เพื่อสร้างรายได้ที่มั่นคงและเพียงพอในระยะยาวให้กับครอบครัวดังกล่าวต่อไป
หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป
รัฐบาลไทย-ข่าวทำเนียบรัฐบาล-รมว.พณ. หารือเอกอัครราชทูตอังกฤษ เดินหน้าร่วมมือเพิ่มการค้า ก่อนปูทางไปสู่การทำ FTA ระหว่างกัน [กระทรวงพาณิชย์]
วันศุกร์ที่ 26 มิถุนายน 2563
รมว.พณ. หารือเอกอัครราชทูตอังกฤษ เดินหน้าร่วมมือเพิ่มการค้า ก่อนปูทางไปสู่การทํา FTA ระหว่างกัน [กระทรวงพาณิชย์]
“จุรินทร์” หารือเอกอัครราชทูตอังกฤษ เดินหน้าร่วมมือเพิ่มการค้า ก่อนปูทางไปสู่การทํา FTA ระหว่างกัน พร้อมขอให้ช่วยหนุนไทยกรณีขอเพิ่มโควตาไก่แช่แข็งไปอียูเป็น 3.2 แสนตัน เล็งใช้ช่องทางออนไลน์เจรจาการค้า และเพิ่มโอกาสค้าขาย
นายจุรินทร์ ลักษณะวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังนายไบรอัน จอห์น เดวิดสัน เอกอัครราชทูตสหราชอาณาจักรประจําประเทศไทย พร้อมคณะเข้าเยี่ยมคารวะ ที่ห้องนารีสโมสร 2 ตึกนารีสโมสร ทําเนียบรัฐบาล ว่า ทูตอังกฤษได้เข้าพบเพื่อที่จะหารือกันเรื่องความก้าวหน้าในการที่จะเพิ่มมูลค่าการค้าระหว่างกัน โดยประเด็นมาตรการที่จะเพิ่มมูลค่าการค้าระหว่างกัน คาดว่าจะเสร็จสิ้นภายในปลายปีนี้ ก็จะได้ข้อสรุปร่วมกันของทั้ง 2 ฝ่าย ซึ่งก็มีแนวโน้มว่าจะพัฒนาไปสู่การทําข้อตกลงการค้าเสรี (FTA) ระหว่างไทยกับอังกฤษได้ในอนาคตต่อไป
ทั้งนี้ ไทยยังได้หยิบยกกรณีเรื่องโควตาไก่แช่แข็งที่ไทยจะส่งออกไปยังสหภาพยุโรป (อียู) ซึ่งอังกฤษก็ยังมีส่วนร่วมสําหรับการพิจารณาโควตานําเข้าไก่แช่แข็งกับอียูในปีนี้อยู่ โดยได้ขอให้ช่วยเพิ่มโควตาจาก 2.8 แสนตัน เป็น 3.2 แสนตัน เพราะว่าไก่แช่แข็งไทยเป็นที่ต้องการของอียู ขณะเดียวกันก็ถือว่ามีคุณภาพเป็นที่ยอมรับของทั่วโลก และไทยก็มีศักยภาพในการผลิตได้เป็นอย่างดี
สําหรับการเจรจาการค้าระหว่างกันในช่วงที่มีปัญหาเรื่องโควิด-19 ทั้งสองฝ่ายเห็นด้วยที่จะใช้รูปแบบการเจรจาการค้าผ่านแพลตฟอร์มออนไลน์ และในการขยายมูลค่าการค้า ก็เห็นด้วยที่จะใช้ช่องทางออนไลน์เข้ามาช่วย โดยตนได้เสนอแพลตฟอร์มที่จะอํานวยความสะดวกให้กับนักธุรกิจชาวอังกฤษที่จะเจรจาการค้ากับผู้ส่งออกของไทย หรือผู้นําเข้าของไทย ผ่านแพลตฟอร์มอเมซอน เทสโก้ หรือว่าไทยฮับ แล้วก็ไทยเทรดดอทคอม เป็นต้น โดยพร้อมที่จะเปิดแพลตฟอร์มเจรจาได้ตลอดเวลา เพื่อให้การค้าระหว่างไทย-อังกฤษไม่สะดุด
ขณะเดียวกัน ได้แจ้งทูตอังกฤษไปว่า ภายหลังสถานการณ์โควิด-19 กระทรวงพาณิชย์มีแผนงานที่จะนําผู้บริหารกระทรวงพาณิชย์ และภาคเอกชน เดินทางไปขยายการค้าที่สหราชอาณาจักรเมื่อสถานการณ์เอื้ออํานวย โดยจะแจ้งให้ท่านทูตทราบอีกครั้ง
รัฐบาลไทย-ข่าวทำเนียบรัฐบาล-ทส. ลงพื้นที่เปิดเวทีเสวนาร่วมดูแลพื้นที่สีเขียว “คุ้งบางกะเจ้า” มุ่งการพัฒนาอย่างมีส่วนร่วมและยั่งยืน
วันศุกร์ที่ 11 พฤษภาคม 2561
ทส. ลงพื้นที่เปิดเวทีเสวนาร่วมดูแลพื้นที่สีเขียว “คุ้งบางกะเจ้า” มุ่งการพัฒนาอย่างมีส่วนร่วมและยั่งยืน
กระทรวงทรัพยากรธรรมชาติและสิ่งแวดล้อม เปิดเวทีเสวนาร่วมดูแลพื้นที่สีเขียว “คุ้งบางกะเจ้า” อย่างมีส่วนร่วมและยั่งยืน เพื่ออนุรักษ์ความหลากหลายทางชีวภาพ ฟื้นฟูพื้นที่สีเขียวในคุ้งบางกะเจ้า และดํารงรักษาวิถีเกษตรดั้งเดิมและภูมิปัญญาท้องถิ่นที่ทรงคุณค่า ใ
วันที่ 10 พฤษภาคม 2561กระทรวงทรัพยากรธรรมชาติและสิ่งแวดล้อม เปิดเวทีเสวนาร่วมดูแลพื้นที่สีเขียว “คุ้งบางกะเจ้า” อย่างมีส่วนร่วมและยั่งยืน เพื่ออนุรักษ์ความหลากหลายทางชีวภาพ ฟื้นฟูพื้นที่สีเขียวในคุ้งบางกะเจ้า และดํารงรักษาวิถีเกษตรดั้งเดิมและภูมิปัญญาท้องถิ่นที่ทรงคุณค่า ให้เป็นแหล่งเรียนรู้สําหรับคนเมืองและเป็นต้นแบบของการพัฒนาป่าในเมือง
การลงพื้นที่ในครั้งนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ผู้บริหาร ข้าราชการ เจ้าหน้าที่ในสังกัด ลงพื้นที่ให้กําลังใจประชาชน “คุ้งบางกะเจ้า” อําเภอพระประแดง จังหวัดสมุทรปราการ ที่สามารถรักษารูปแบบเกษตรแบบผสมผสานกับธรรมชาติโดยเน้นการใช้พื้นที่น้อยแต่ให้ได้ผลผลิตสูง มีระบบจัดการแหล่งน้ํา ภายในพื้นที่ชุมชนให้เชื่อมโยงถึงกัน จากนั้น ได้เยี่ยมชมนิทรรศการศูนย์การเรียนรู้พื้นที่สีเขียวเชิงนิเวศนครเขื่อนขันธ์ และกิจกรรมของสวนศรีนครเขื่อนขันธ์ ตลอดจนเยี่ยมชมแปลงเกษตรและชุมชน ต.บางกอบัว และ ต.บางกระสอบซึ่งดําเนินการตามแนวทางโครงการป่าครอบครัว ที่ได้ส่งเสริมให้ครอบครัวพึ่งพาตนเอง ด้วยการปลูกพืชพรรณหลากหลายชนิด เช่น พืชผักสวนครัว พืชใช้สอย ไม้ยืนต้นขนาดใหญ่ โดยใช้หลักการปลูกแบบวนเกษตรโดยให้ต้นไม้พึ่งพากันเอง จนกลายเป็นป่า ทําให้เกิดเป็นระบบนิเวศที่มีความสมบูรณ์เป็นพื้นที่แหล่งอาหาร ยาสมุนไพร ที่สามารถสร้างรายได้ ช่วยลดรายจ่ายให้แก่ครอบครัวได้
นอกจากนี้ ได้เปิดเวทีเสวนาร่วมดูแลพื้นที่สีเขียว “คุ้งบางกะเจ้า” อย่างมีส่วนร่วมและยั่งยืน โดยมีหน่วยงานภาครัฐ ภาคเอกชน และภาคประชาชนในพื้นที่ร่วมเสวนาและแสดงความคิดเห็น ซึ่งแนวทางในการสร้างความยั่งยืนให้พื้นที่สีเขียว “คุ้งบางกะเจ้า” ในระยะเร่งด่วน จะดําเนินการเพิ่มศักยภาพแหล่งน้ําเพื่อสนับสนุนกิจกรรมทางการเกษตร ส่วนในระยะกลาง จะเตรียมแนวทางการจัดการป่าในเมืองในพื้นที่ของภาครัฐบริเวณพื้นที่สีเขียวเชิงนิเวศเขื่อนขันธ์ ให้ประชาชนสามารถเข้าใช้ประโยชน์ได้ ด้วยการนํากิจกรรมทางการเกษตรมาร่วมพัฒนาพื้นที่ควบคู่กับการอนุรักษ์ป่าและรักษาความสมบูรณ์ของธรรมชาติในพื้นที่ สําหรับระยะยาว จะดําเนินการกําหนดกรอบและแนวทางการพัฒนา “คุ้งบางกะเจ้า” ร่วมกันทั้งภาครัฐ ภาคเอกชน และภาคประชาชน ซึ่งสอดคล้องกับแผนยุทธศาสตร์ชาติ 20 ปี
รัฐบาลไทย-ข่าวทำเนียบรัฐบาล-รมช.กษ.ตรวจเยี่ยมการขับเคลื่อนการดำเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์
วันจันทร์ที่ 22 พฤษภาคม 2560
รมช.กษ.ตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์
รมช.ชุติมา ตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์ พร้อมพบปะเกษตรกรในพื้นที่แปลงใหญ่ จ.นครราชสีมา
นางสาวชุติมา บุณยประภัศร (บุน-ยะ-ประพัด-สอน) รัฐมนตรีช่วยว่าการกระทรวงเกษตรและสหกรณ์ เปิดเผยถึงการลงพื้นที่ตรวจเยี่ยมการขับเคลื่อนการดําเนินงานตามแผนการผลิตและการตลาดข้าวครบวงจรและแผนปฏิบัติงานเกษตรอินทรีย์ พร้อมพบปะเกษตรกรในพื้นที่แปลงใหญ่ จ.นครราชสีมา ว่า ได้ประชุมติดตามการดําเนินงานในเรื่องข้าวครบวงจร นาแปลงใหญ่ และเกษตรอินทรีย์ ร่วมกับหน่วยงานของกระทรวงเกษตรและสหกรณ์ กระทรวงมหาดไทย กระทรวงพาณิชย์ และธนาคารเพื่อการเกษตรและสหกรณ์การเกษตร (ธ.ก.ส.) เพื่อรับทราบรายงานการปฏิบัติการผลิตข้าวครบวงจรและนาแปลงใหญ่ในพื้นที่รวมถึงแผนการดําเนินงาน ซึ่งการดําเนินการนาแปลงใหญ่จะทําให้เกษตรกรมีการรวมกลุ่มกันอย่างเข้มแข็งและผลิตสินค้าที่มีคุณภาพ เพิ่มประสิทธิภาพการผลิต สามารถลดต้นทุนและเพิ่มผลผลิตได้ โดยกําหนดเกณฑ์การเข้าร่วมการรวมกลุ่มเกษตรกรอย่างน้อย 30 ราย มีพื้นที่รวมกันตั้งแต่ 300 ไร่ขึ้นไป มีการแบ่งหน้าที่ในด้านต่าง ๆ เช่น ด้านเมล็ดพันธุ์ ปุ๋ย ศัตรูพืช (อารักขาพืช) และด้านเครื่องจักรกลการเกษตร
นางสาวชุติมา กล่าวต่อไปว่า รัฐบาลจะมีหน่วยงานต่าง ๆ เข้ามาให้ความรู้และช่วยเหลือทั้งในเรื่องปัจจัยการผลิตที่จําเป็น รวมทั้งในเรื่องของแหล่งน้ํา และหากเกษตรมีปัญหาอุปสรรคในการทํานาแปลงใหญ่ ได้เน้นย้ําให้หน่วยงานที่เกี่ยวข้องเร่งเข้าดําเนินการแก้ไขปัญหาในพื้นที่ รวมทั้งมีการติดตามผลการแก้ไขปัญหาอย่างต่อเนื่อง นอกจากนี้ ยังส่งเสริมการผลิตข้าวคุณภาพดี โดยสนับสนุนเมล็ดพันธุ์ ความรู้และสนับสนุนให้ใช้เครื่องจักรกลทางการเกษตร เพื่อลดต้นทุนและเพิ่มผลผลิต อีกทั้งยังส่งเสริมการเพิ่มมูลค่าโดยใช้นวัตกรรมและเทคโนโลยี อย่างไรก็ตาม กระทรวงเกษตรฯ มีนโยบายให้ใช้ตลาดนําการผลิต โดยบูรณาการหน่วยงานภาครัฐและเอกชนให้มีการเชื่อมโยงการตลาด มีการจัดประชุมพบปะระหว่างกลุ่มผู้ผลิตและผู้ประกอบการ ได้แก่ เกษตรตําบล/อําเภอ/จังหวัด สหกรณ์การเกษตร พาณิชย์จังหวัด ธ.ก.ส. โรงสี โรงงานแปรรูป และผู้ส่งออกข้าว ให้มีการผลิตตรงตามความต้องการของตลาด (Demand-driven) และรับซื้อผลผลิตข้าวคุณภาพดีจากนาแปลงใหญ่ในราคาที่สูงกว่าราคาตลาด
ทั้งนี้ กระทรวงเกษตรและสหกรณ์ ได้มีประกาศ เรื่อง การกําหนดพื้นที่เป้าหมายส่งเสริมการปลูกข้าว ปี 2560/61 รอบที่ 1 ตามที่คณะกรรมการนโยบายและบริหารจัดการข้าว (นบข.) ได้เห็นชอบแผนการผลิตและการตลาดข้าวครบวงจร ปี 2560/61 โดยมีพื้นที่เป้าหมายส่งเสริมการปลูกข้าวของ จ.นครราชสีมา มีเป้าหมายรวม 3,651,020 ไร่ แบ่งเป็น ข้าวหอมมะลิ พื้นที่ 2,891,460 ไร่ ข้าวหอมปทุม พื้นที่ 2,698 ไร่ ข้าวเจ้า 638,062 ไร่ ข้าวเหนียว พื้นที่ 117,149 ไร่ และข้าวสี พื้นที่ 1,651 ไร่
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พาณิชย์ร่วมมือ CIBJO จัดงาน CIBJO CONGRESS 2017  ประกาศศักดาไทยเป็นศูนย์กลางเครื่องประดับอัญมณีและเครื่องประดับโลก
วันพฤหัสบดีที่ 6 กรกฎาคม 2560
พาณิชย์ร่วมมือ CIBJO จัดงาน CIBJO CONGRESS 2017  ประกาศศักดาไทยเป็นศูนย์กลางเครื่องประดับอัญมณีและเครื่องประดับโลก
นางอภิรดี ตันตราภรณ์ รัฐมนตรีว่าการกระทรวงพาณิชย์ ให้การต้อนรับ ดร.เกตาโน คาวาเลียรี (Dr. Gaetano Cavaleiri) ประธานสมาพันธ์เครื่องประดับโลก (CIBJO President) นายวิเซนโซ ลิเวอร์ริโน (Mr. Vicenzo Liverino)
ประธานคณะกรรมการด้านปะการัง (CIBJO Coral Commission) และคณะ พร้อมด้วยนายราเชนทร์ พจนสุนทร ประธานคณะกรรมการบริหารสถาบันวิจัยและพัฒนาอัญมณีและเครื่องประดับแห่งชาติ (GIT) นายสมเด็จ สุสมบูรณ์ รองอธิบดีกรมส่งเสริมการค้าระหว่างประเทศ โดยประธานสมาพันธ์เครื่องประดับโลกเข้าพบเพื่อส่งมอบจดหมายตอบรับการเชิญมาจัดงาน CIBJO Congress 2017 ที่ ประเทศไทย
CIBJO Congress เป็นการจัดประชุมสามัญประจําปีของสมาพันธ์เครื่องประดับโลก เพื่อแจ้งข้อสรุปแนวทางและการปรับเปลี่ยนนโยบายเรื่องต่าง ๆ ในอุตสาหกรรมอัญมณีและเครื่องประดับให้สมาชิกทราบ รวมทั้งยังเป็นเวทีในการนําเสนอปัญหา และร่วมกันหาข้อสรุปและแนวทางการพัฒนาอุตสาหกรรมอัญมณีและเครื่องประดับของโลก โดยจัดอย่างต่อเนื่องทุกปี ซึ่งปีผ่านมา CIBJO Congress จัดขึ้น ณ กรุงเยเรวาน ประเทศอาร์เมเนีย
“สําหรับประเทศไทย เคยเป็นเจ้าภาพเมื่อปี พ.ศ.2547 และจะเป็นเจ้าภาพอีกครั้งในปีนี้ โดย CIBJO Congress 2017 มีกําหนดจัดขึ้นระหว่างวันที่ 2-7 พฤศจิกายน 2560 ณ โรงแรมแชงการีล่า กรุงเทพมหานคร โดยความร่วมมือระหว่างสถาบันวิจัยและพัฒนาอัญมณีและเครื่องประดับแห่งชาติ (GIT) และกรมส่งเสริมการค้าระหว่างประเทศ นอกจากนี้ งานแสดงสินค้าอัญมณีและเครื่องประดับ (Bangkok Gems and Jewelry Fair) ซึ่งจะจัดขึ้นระหว่างวันที่ 6 -10 กันยายน 2560 เป็นการครบรอบการจัดงาน ครั้งที่ 60 ภายในงานจะมีการเฉลิมฉลองครั้งยิ่งใหญ่ ปีนี้จึงเป็นปีทองของไทยในการประกาศศักดาความยิ่งใหญ่ และความพร้อมที่จะเป็นศูนย์กลางเครื่องประดับอัญมณีและเครื่องประดับโลกอย่างแท้จริง” รัฐมนตรีว่าการกระทรวงพาณิชย์กล่าว
การส่งออกสินค้าอัญมณีและเครื่องประดับในช่วง 5 เดือนแรก (มกราคม – พฤษภาคม) ของปีนี้ มีมูลค่า 5,195 ล้านเหรียญสหรัฐฯ แบ่งเป็นการส่งออกทองคํามูลค่า 2,272 ล้านเหรียญสหรัฐฯ และการส่งออกสินค้าอัญมณีและเครื่องประดับ (ไม่รวมทองคํา) มูลค่า 2,923 ล้านเหรียญสหรัฐฯ โดยมีตลาดส่งออกหลัก คือ ฮ่องกง และสหรัฐอเมริกา
รัฐบาลไทย-ข่าวทำเนียบรัฐบาล-กระทรวงการคลังแจง ภาครัฐมีวงเงินทดรองราชการ สำหรับช่วยเหลือผู้ประสบภัยพิบัติ กรณีฉุกเฉินได้อย่างเพียงพอและทันท่วงที
วันพุธที่ 9 ตุลาคม 2562
กระทรวงการคลังแจง ภาครัฐมีวงเงินทดรองราชการ สําหรับช่วยเหลือผู้ประสบภัยพิบัติ กรณีฉุกเฉินได้อย่างเพียงพอและทันท่วงที
กระทรวงการคลังแจงภาครัฐมีวงเงินทดรองราชการสําหรับช่วยเหลือผู้ประสบภัยพิบัติกรณีฉุกเฉินได้อย่างเพียงพอและทันท่วงที
จันทร์ที่ 16 กันยายน พ.ศ. 2562 นายลวรณ แสงสนิท ผู้อํานวยการสํานักงานเศรษฐกิจการคลัง ชี้แจงข้อวิจารณ์การรับบริจาคเพื่อช่วยเหลือผู้ประสบอุทกภัยของรัฐบาลตามที่สื่อออนไลน์เผยแพร่ข้อความใน Instagram ของนายเวฟ สาริน บางยี่ขัน ดารานักแสดง เกี่ยวกับการเปิดรับบริจาคเพื่อช่วยเหลือผู้ประสบอุทกภัยของรัฐบาล ในรายการ “ร่วมใจ พี่น้องไทย ช่วยภัยน้ําท่วม” ว่า “... ทําไมรัฐบาลต้องออกมาขอบริจาค คลังไม่มีเงินหรอ หรือแจกให้คนเที่ยวหมดแล้ว ...”
สํานักงานเศรษฐกิจการคลัง แจ้งข้อเท็จจริงว่าภาครัฐมีวงเงินทดรองราชการสําหรับช่วยเหลือผู้ประสบภัยพิบัติกรณีฉุกเฉินได้อย่างเพียงพอและทันท่วงที โดยตามระเบียบกระทรวงการคลังว่าด้วยเงินทดลองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 ผู้ว่าราชการจังหวัดมีอํานาจจัดสรรเงินทดรองราชการจังหวัดละ 20 ล้านบาทได้ อีกทั้ง ปัจจุบันพื้นที่หลายแห่งได้ถูกประกาศเป็นเขตการให้ความช่วยเหลือผู้ประสบภัยพิบัติกรณีฉุกเฉิน และส่วนราชการต่างๆ ได้เร่งแก้ไขปัญหาให้กับประชาชนและให้ความช่วยเหลือค่าใช้จ่ายที่จําเป็นในการดํารงชีพ การซ่อมแซมที่พักอาศัย การให้ความช่วยเหลือด้านการแพทย์แล้ว เช่น กระทรวงเกษตรและสหกรณ์ได้สํารวจพื้นที่การเกษตรที่ได้รับความเสียหายเพื่อจ่ายเงินช่วยเหลือให้แก่เกษตรกร สํานักงานคณะกรรมการกํากับและส่งเสริมการประกอบธุรกิจประกันภัยได้ขอความร่วมมือสมาคมประกันวินาศภัยไทยและสมาคมประกันชีวิตไทย ให้เร่งรัดพิจารณาสินไหมทดแทนเพื่อบรรเทาความเดือดร้อนของประชาชน สถาบันการเงินของรัฐและธนาคารพาณิชย์ได้ออกมาตรการพักชําระหนี้ให้กับลูกค้า และเตรียมเงินกู้ฉุกเฉินเพื่อใช้ในยามจําเป็นให้กับผู้ประสบภัยไว้แล้ว
สําหรับการจัดรายการพิเศษเพื่อรับบริจาคเงินช่วยเหลือผู้ประสบภัยของรัฐบาล เป็นความร่วมมือกับทุกภาคส่วน โดยเงินที่ได้รับบริจาคจะนําไปช่วยเหลือผู้ได้รับผลกระทบและผู้ประสบภัยเพิ่มเติมจากความช่วยเหลือที่ภาครัฐได้ดําเนินการในขั้นต้นแล้ว ทั้งนี้ เพื่อเป็นการเปิดช่องทางให้ประชาชนสามารถมีส่วนรวมในการช่วยเหลือผู้ได้รับผลกระทบจากเหตุอุทกภัยและเอื้อเฟื้อแบ่งปันกันในสังคม ซึ่งการจัดรายการพิเศษดังกล่าว มิใช่มาจากสาเหตุที่กระทรวงการคลังไม่มีงบประมาณช่วยเหลือ โดยปัจจุบัน ณ สิ้นเดือนสิงหาคม 2562 รัฐบาลมีเงินคงคลังอยู่ที่ 512,274 ล้านบาท ซึ่งอยู่ในระดับที่เพียงพอต่อการดําเนินนโยบายต่างๆ ของรัฐบาล
รัฐบาลไทย-ข่าวทำเนียบรัฐบาล-​ทส. เป็นเจ้าภาพการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2561
วันจันทร์ที่ 6 สิงหาคม 2561
​ทส. เป็นเจ้าภาพการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2561
กระทรวงทรัพยากรธรรมชาติและสิ่งแวดล้อม เป็นเจ้าภาพการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2561 โดยมี พลเอก ประยุทธ์ จันทร์โอชา นายกรัฐมนตรี ให้เกียรติเป็นประธาน
ทส. เป็นเจ้าภาพการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2561
กระทรวงทรัพยากรธรรมชาติและสิ่งแวดล้อม เป็นเจ้าภาพการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2561 โดยมี พลเอก ประยุทธ์ จันทร์โอชา นายกรัฐมนตรี ให้เกียรติเป็นประธาน
การประชุม ณ ห้องประชุมอารีย์สัมพันธ์ ชั้น 3 อาคารกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม
วันนี้ (2 ส.ค.61) เวลา 09.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นางเมธินี เทพมณี เลขาธิการ ก.พ. และคณะผู้บริหาร ข้าราชการ พนักงานราชการ และเจ้าหน้าที่กระทรวงทรัพยากรธรรมชาติและสิ่งแวดล้อม ให้การต้อนรับ พลเอก ประยุทธ์ จันทร์โอชา นายกรัฐมนตรี ประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 3/2561 ซึ่งโอกาสนี้ นายกรัฐมนตรี ได้รับฟังผลการดําเนินงานที่สําคัญของกระทรวง พร้อมทั้งได้เยี่ยมชมนิทรรศการผลการดําเนินงานของกระทรวงฯ
อาทิ แผนฟื้นฟูและพัฒนาแหล่งท่องเที่ยวในพื้นที่วนอุทยานถ้ําหลวง - ขุนน้ํานางนอน ตําบลโป่งผา อําเภอแม่สาย จังหวัดเชียงราย การจัดการสิ่งแวดล้อม (ทําความดีด้วยหัวใจ ลดรับ ลดให้ ลดใช้ถุงพลาสติก) การป้องกันและแก้ไขปัญหาหมอกควันภาคเหนือ ตลอดจนการแสดงผลการดําเนินงานของโรงเรียนวัดตโปทาราม จังหวัดชลบุรี ในการ
ลดเวลาเรียนเพิ่มเวลาเรียนรู้ ตามนโยบายรัฐบาล โดยการดําเนินโครงการฝึกทักษะอาชีพนักเรียน ในด้านต่าง ๆ
ทั้งเรื่องอาหาร เครื่องดื่ม ผักอินทรีย์ ท่องเที่ยวและบริการ เพื่อนักเรียนจะสามารถนําไปประกอบอาชีพได้ในอนาคต โดยเฉพาะการเป็นโรงเรียนปลอดขยะ ด้วยการนําวัสดุเหลือใช้หรือทิ้งแล้วมาทําประโยชน์ เช่น การนํากากกาแฟมาทําสครับขัดผิว หรือการนําขยะสดไปทําน้ําหมักชีวภาพ เป็นต้น
รัฐบาลไทย-ข่าวทำเนียบรัฐบาล-นายกฯ ขอบคุณ “รวมไทย สร้างชาติ” หลังทุกหน่วยเร่งช่วยประชาชน พื้นที่น้ำท่วมจากพายุ “ซิลากู” จนสถานการณ์คลี่คลาย มอบ กอนช. จับตาสถานการณ์น้ำเร่งเพิ่มปริมาณน้ำในเขื่อนช่วงฤดูฝนนี้
วันพุธที่ 5 สิงหาคม 2563
นายกฯ ขอบคุณ “รวมไทย สร้างชาติ” หลังทุกหน่วยเร่งช่วยประชาชน พื้นที่น้ําท่วมจากพายุ “ซิลากู” จนสถานการณ์คลี่คลาย มอบ กอนช. จับตาสถานการณ์น้ําเร่งเพิ่มปริมาณน้ําในเขื่อนช่วงฤดูฝนนี้
นายกฯ ขอบคุณ “รวมไทย สร้างชาติ” หลังทุกหน่วยเร่งช่วยประชาชน พื้นที่น้ําท่วมจากพายุ “ซิลากู” จนสถานการณ์คลี่คลาย มอบ กอนช. จับตาสถานการณ์น้ําเร่งเพิ่มปริมาณน้ําในเขื่อนช่วงฤดูฝนนี้
วันที่ 5 ส.ค.63 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณหน่วยงานภาครัฐ ประชาชน อาสาสมัคร ที่เป็นพลัง “รวมไทย สร้างชาติ” ทุกฝ่ายเร่งช่วยเหลือประชาชนในพื้นที่ได้รับผลกระทบจากพายุ “ซิลากู” กว่า 2 หมื่นครัวเรือนใน 13 จังหวัด จนปัจจุบันสถานการณ์คลี่คลาย โดยพาณิชย์จังหวัดได้เข้าไปสํารวจสินค้าอุปโภคบริโภค ทั้งด้านปริมาณและราคา ได้เร่งประสานงานให้ผู้ผลิตหรือตัวแทนจําหน่ายห้างค้าปลีกค้าส่งให้เพียงพอต่อความต้องการ รวมทั้งป้องกันการฉวยโอกาสโก่งราคาสินค้าในพื้นที่ที่ประสบภัยด้วย ขณะที่พัฒนาสังคมและความมั่นคงมนุษย์จังหวัดที่ได้รับผลกระทบ เข้าไปสํารวจผู้ประสบเหตุโดยเฉพาะกลุ่มเปราะบาง ทั้ง เด็ก ผู้สูงอายุ คนพิการ ที่ได้รับผลกระทบเพื่อช่วยเหลือเบื้องต้น รวมถึงเร่งประเมินความเสียหายที่เกิดขึ้น เพื่อให้การช่วยเหลือในด้านต่าง ๆ ต่อไป นอกจากนี้ ผู้ว่าราชการจังหวัด ทหาร ตํารวจ รวมทั้งหน่วยงานที่เกี่ยวข้องในพื้นที่ ยังคงติดตามสถานการณ์น้ํา เพื่อแจ้งเตือนประชาชนให้ทราบถึงปริมาณน้ําอย่างต่อเนื่อง พร้อมตรวจสอบความมั่นคงของอ่างเก็บน้ําทั้งขนาดกลางและขนาดเล็กในพื้นที่ประสบภัย
รองโฆษกประจําสํานักนายกรัฐมนตรี กล่าวเพิ่มเติมว่า ในช่วงวันที่ 5-7 นี้ จะยังคงมีฝนตกหนักในพื้นที่ภาคเหนือ ภาคตะวันออกเฉียงเหนือตอนบน จึงยังต้องเฝ้าระวังน้ําหลากบริเวณพื้นที่ราบเชิงเขาบริเวณภาคเหนือตอนบน ท่านนายกฯ ยังฝากความห่วงใยพี่น้องประชาชนในพื้นที่เสี่ยงขอให้เตรียมพร้อมตลอดเวลา เพราะความปลอดภัยของชีวิตเป็นสิ่งสําคัญ ขอให้ติดตามข้อมูลข่าวสารอย่างใกล้ชิด และราชการทุกหน่วยต้องเตรียมภารกิจตนเองให้พร้อมรับทุกสถานการณ์
ในขณะเดียวกันอิทธิพลของพายุ “ซิลากู” ได้ช่วยเติมปริมาณน้ําใน 4 เขื่อนหลักลุ่มเจ้าพระยา โดยกองอํานวยการน้ําแห่งชาติ (กอนช.) ได้รายงานสถานการณ์น้ํา ณ วันที่ 4 ส.ค. 63 เขื่อนภูมิพลมีปริมาณน้ํา 137 ล้านลูกบาศก์เมตร เขื่อนสิริกิติ์มีปริมาณ 531 ล้านลูกบาศก์เมตร เขื่อนแควน้อยบํารุงแดนมีปริมาณน้ํา 86 ล้านลูกบาศก์เมตรและเขื่อนป่าสักชลสิทธิ์มีปริมาณน้ํา 84 ล้านลูกบาศก์เมตร ทั้งนี้ กอนช. ได้ยังคงเตือนว่าแม้แนวโน้มน้ําต้นทุนจะมีเพียงพอถึงต้นฤดูแล้งหน้า แต่ยังคงต้องมีการจัดสรรน้ําให้สอดคล้องกับสถานการณ์ ทั้งเตรียมความพร้อมรองรับน้ําหลากในฤดูฝนและเก็บกักน้ําเพื่อการเพาะปลูกในฤดูกาลต่อไปด้วย
รัฐบาลไทย-ข่าวทำเนียบรัฐบาล-ปลดกองทุกข์หนี้นอกระบบส่งท้ายปี เป็นของขวัญชีวิตใหม่ สู่ประกายตาแห่งความหวังและรอยยิ้มเต็มสุขกันทั่วหน้า
วันพุธที่ 26 ธันวาคม 2561
ปลดกองทุกข์หนี้นอกระบบส่งท้ายปี เป็นของขวัญชีวิตใหม่ สู่ประกายตาแห่งความหวังและรอยยิ้มเต็มสุขกันทั่วหน้า
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการพื้นที่ภาคใต้ ณ ศูนย์ประชุมนานาชาติ มหาวิทยาลัยสงขลานครินทร์ จว.สงขลา
เมื่อ 26 ธ.ค. 61 เวลา 1030 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการพื้นที่ภาคใต้ ณ ศูนย์ประชุมนานาชาติ มหาวิทยาลัยสงขลานครินทร์ จว.สงขลา เพื่อร่วมกับส่วนราชการต่างๆ มอบทรัพย์สินส่งคืนให้ประชาชน จากมาตรการบังคับใช้กฎหมายขับเคลื่อนแก้ปัญหาหนี้นอกระบบพร้อมกันทั่วประเทศ เป็นครั้งที่ 6 จํานวน 1,918 ราย เป็นโฉนดที่ดิน 1,772 ฉบับ เนื้อที่รวม กว่า 3,600 ไร่ รวมทั้งทรัพย์สินอื่นๆ มูลค่าทั้งสิ้น 1,255 ล้านบาท ท่ามกลางประกายตาแห่งความหวังและรอยยิ้มเต็มความสุขของชาวบ้านโดยทั่วกัน
พล.อ.ประวิตร วงษ์สุวรรณ กล่าวขอบคุณทุกส่วนราชการ ที่พยายามขับเคลื่อนแก้ปัญหา ทั้งการเจรจาไกล่เกลี่ย และการบังคับใช้กฎหมาย โดยเฉพาะศูนย์ปฏิบัติการป้องกันปราบปรามการฉ้อโกงทรัพย์สินของประชาชนของตํารวจ ซึ่งบังคับใช้กฎหมาย สามารถไกล่เกลี่ย ส่งคืนทรัพย์สินให้กับประชาชนพร้อมกันทั่วประเทศแล้ว จํานวน 6 ครั้ง มูลค่าทรัพย์สินรวมกว่า 15,100 ล้านบาท เป็นโฉนดที่ดิน 11,596 ฉบับ พื้นที่กว่า 30,000 ไร่
รอง นรม. และ รมว.กห. กล่าวย้ําว่า หนี้นอกระบบ เสมือนทุกข์กองโตของพี่น้องประชาชน หลายครอบครัวต้องใช้ชีวิตทนทุกข์จมกับกองหนี้มานาน จนไม่เหลือแม้บ้านเรือน ทรัพย์สินและที่ดินทํากิน การแก้ปัญหาหนี้นอกระบบ เป็นหนึ่งในนโยบายสําคัญของรัฐบาล ที่ต้องการลดปัญหาความเหลื่อมล้ําทางสังคม โดยเฉพาะกลุ่มผู้มีรายได้น้อยและขาดโอกาส ที่ถูกเอารัดเอาเปรียบจากกลุ่มอิทธิพลมานาน โดยเฉพาะเจ้าหนี้นอกระบบ โดยรัฐบาลได้ขับเคลื่อนกลไกส่วนราชการระดับพื้นที่ เร่งคลี่คลายปัญหาความเดือดร้อนของประชาชนจากหนี้นอกระบบ ที่มีกว่า 900,000 ราย ทั่วประเทศ ซึ่งยังมีพี่น้องประชาชนอีกจํานวนมากรอการช่วยเหลือ จึงขอให้ทุกส่วนราชการที่เกี่ยวข้องในทุกพื้นที่ ถือเป็นนโยบายสําคัญพยายามเร่งเข้าไปปลดล็อกปัญหาหนี้นอกระบบ ซึ่งเป็นหนึ่งในปัจจัยกับดักความยากจนของสังคมที่สําคัญ ที่จําเป็นต้องติดตามรวมทั้งประสานการให้โอกาส และการช่วยเหลือลูกหนี้ต่อเนื่องกันไป ให้สามารถกลับมายืนเข้มแข็งไปด้วยกัน